મહિનાના પ્રથમ સપ્તાહમાં ઘણા બધા ગ્રહો આપની રાશિથી શુભ ગોચર નથી કરી રહ્યા માટે આપે વૈચારિક અસ્થિરતા અને ટેન્શનની સ્થિતિમાંથી આપે બહાર આવવું પડશે. આપે હેલમેટ પહેરીને વાહન ચલાવવું અને ટ્રાફિકના નિયમો પણ પાળવાની સાથે સેફ્ટી સંબંધિત તમામ તકેદારીઓ રાખવી હિતાવહ છે. ગ્રહો આપના માટે એટલા સપોર્ટમાં નથી તેથી તમારી ઇચ્છા વિરુદ્ધ એવા કામ કરવા પડે કે તેમાં તમને મજા ન આવે. રુટીન તો ડિસ્ટર્બ થાય પણ સાથે સાથે ન ભાવતું જમવું પડે જેથી આપને અરુચિ જાગશે. આવા સમયે જીવનને એક ચેલેન્જ સમજીને સ્વીકારીને આગળ વધજો. પરંતુ એકંદરે જીવનસાથીનો પ્રેમ ભર્યો સ્પર્શ કે સંવાદ આપના જીવનને નવી દિશા આપવાની પ્રેરણા આપી શકે છે. તેમનો સંગાથ તમારામાં નવી એનર્જીનો સંચાર કરશે. આપ નવા પ્રોજેક્ટ હાથ ધરશો અને તેમાં આપને સફળતા મળશે. વડીલોનો સાથ સહકાર મળી રહે. આપના વર્તનમાં પરિવર્તન આવે. આપનું ધ્યાન સામાજિક પ્રવૃત્તિઓ પર વધે. તમે બીજાને સારી સલાહ આપો જેમાં તેનું અને તેમના કુટુંબ, બંનેનું હિત સમાયેલું હોય. સામાજિક માન- પ્રતિષ્ઠામાં વધારો થાય પણ સાથે- સાથે અહંકાર ન વધી જાય તેનું ધ્યાન રાખવું.